આમ તેનું પૂજન અર્ચન કરી ગાયને શ્રદ્ધાથી કહેવું કે, “હે ગૌમાતા, આપની કૃપાથી અસિપત્ર, તથા અન્ય નરકમાં તથા વૈતરણી નદીને હું સુખરૂપ તરી શકું તે માટે આપનું પૂજન કરી હું આપનું દાન ભૂદેવને કરું છું. આપ મને નરકમાં જતો બચાવશે. જો મારાં કર્મ નરકમાં જવાને યોગ્ય હોય તો આપની કૃપાથી ભયંકર તથા ખૂબ વેગવાળી વૈતરણી નદી હું હેમખેમ તરી જાઉં ઃ ગાયનું પૂછડું પકડી આમ કહેવુ.ં ગાયમાં તેત્રીશ કરોડ દેવી દેવતાનો વાસ હોવાથી તરત મનુષ્યનાં પાપ બળી જાય છે. આમ, ગાયનું પૂજન કરી તેનું દાન કોઈ પવિત્ર જીવન ગાળતા ભૂદેવને કરવું. એકાદશીની રાત્રે દીપકનું દાન કરવું. શક્ય એટલા તેલના દીવા શિવાલયમાં તથા ઘરનાં આંગણામાં મૂકવા. દીપ દાન કરવાથી યમ માર્ગનો રસ્તો બંધ થાય છે. તથા સ્વર્ગનો દરવાજો ખૂલે છે. કારતક વદ અગિયારશથી ચાર માસ સુધી માત્રને માત્ર ચોખા ખાવા. ફાગણ માસના આરંભથી માત્ર ચોળા ખાવા. અષાઢ માસથી ચાર માસ સુધી દૂધપાક ખાવો. જે અન્ન ખાવાનું છોડી તેમાંથી ગાય, ગુરુ અને પોતાને માટે ત્રણ ભાગ કરવા. તેમાંથી ગાયનો ભાગ ગાયને તત્કાળ ધરાવી દેવો. બીજો ભાગ ગુરુને અર્પણ કરવો. ત્રીજો ભાગ પોતે શ્રદ્ધાથી ગ્રહણ કરવો. આમ બાર માસ સુધી આ વ્રત કરવું. વર્ષ પૂરું થાય ત્યારે ઉદ્યાપન કરવું.ઉદ્દાપનનાં કુટુંબવાળા બ્રાહ્મણને એક ભાર લોઢું આપવુ.ં એક પડિયો ભરી રૂ આપવું. આ વ્રતના પ્રભાવથી કોઈ પણ મનુષ્ય આ લોકમાં અનંત સુખ ભોગવી મૃત્યુ પછી સ્વર્ગમાં પૂજાય છે તેને યમલોક જોવો પડતો નથી.